Gedig: My kindArgieffoto (Foto: trestletech, Pixabay) Coenie de Villiers (Geb. 1956) My kind is die lirieke van Coenie de Villiers se lied met dieselfde naam. Ek vertel vir jou ŉ storie waar jy stil en droomloos dryf in die knus en warm kamer van jou ma se ronde lyf. En dan, as jy gebore word, sit ek my vinger in jou vuis; hoor hoe jy saggies asemhaal en ek weet jy’s eindelik tuis. Jy’s been van my gebeente; jou vlees is van my vlees… En as jy ooit sou weggaan, word ek weer oombliklik wees. Maar nou is jy hier by my; jy maak my wêreld heel, en ek weet daar is ŉ hemel bereid om jou te deel. Al is dit net ŉ interim, al is die tyd hóé kort, kan ek nou met jou saamloop, sien wie jy werklik word. Jy’s volmaak geskep en afgerond; gereed vir jou verblyf met jou tien volmaakte vingers en tone aan jou lyf. Jou hande lyk na myne en jou oë word ook so grys soos my oë as ek bang word, maar te trots om iets te wys. Jy’s been van my gebeente; jou vlees is van my vlees… En as jy ooit sou weggaan, word ek weer oombliklik wees. Maar nou is jy hier by my; jy maak my wêreld heel, en ek weet daar is ŉ hemel bereid om jou te deel. Al is dit net ŉ interim, al is die tyd hóé kort, kan ek nou met jou saamloop, sien wie jy werklik word.